ลุ้น SET รีบาวด์ ตามตปท. หลังตัวเลขเศรษฐกิจ “สหรัฐ” ต่ำคาด หวัง “เฟด” ชะลอขึ้นดอกเบี้ย
ลุ้น SET รีบาวด์ ตามต่างประเทศ รับแรงหนุนตัวเลขเศรษฐกิจสหรัฐออกมาต่ำกว่าที่ตลาดคาดการณ์ ทำให้ลดแรงกดดันเงินเฟ้อ และการปรับขึ้นดอกเบี้ยของเฟด ให้แนวรับ 1,540 จุด และแนวต้าน 1,580-1,587 จุด
ลุ้น SET รีบาวด์ ตามต่างประเทศ รับแรงหนุนตัวเลขเศรษฐกิจสหรัฐออกมาต่ำกว่าที่ตลาดคาดการณ์ ทำให้ลดแรงกดดันเงินเฟ้อ และการปรับขึ้นดอกเบี้ยของเฟด ให้แนวรับ 1,540 จุด และแนวต้าน 1,580-1,587 จุด
4 ต.ค. 2565

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยเช้านี้ฟื้นตัวตามตลาดหุ้นอื่นในภูมิภาคเอเชีย หลังตัวเลขเศรษฐกิจสหรัฐ คือดัชนีภาคการผลิตของสหรัฐร่วงลงสู่ระดับ 50.9 ในเดือนก.ย. ซึ่งเป็นระดับต่ำสุดในรอบกว่า 2 ปี หรือนับตั้งแต่เดือนพ.ค.63 และต่ำกว่าที่นักวิเคราะห์คาดการณ์ที่ระดับ 52.3 จากระดับ 52.8 ในเดือนส.ค. ทำให้ลดแรงกดดันเงินเฟ้อ และการปรับขึ้นอัตราดอกเบี้ยของธนาคารกลางสหรัฐ (เฟด) ผ่อนคลายลง รวมถึงค่าเงินดอลลาร์สหรัฐก็ชะลอการแข็งค่า ให้แนวรับ 1,540 จุด และแนวต้าน 1,580-1,587 จุด
ด้านบล.ฟินันเซีย ไซรัส คาด SET Index ฟื้นตัวทดสอบระดับ 1,580 +- จุด หลังปรับฐานแรงถึง -6.7% จากจุดสูงสุด เดือน ก.ย. รวมถึง RSI ที่เข้าเขต Oversold บรรยากาศการลงทุนผ่อนคลายมากขึ้นหลังอัตราผลตอบแทนพันธบัตรรัฐบาล (Bond Yield) ของสหรัฐฯชะลอตัวลงหลังตลาดเริ่มมีการปรับคาดการณ์ดอกเบี้ยช่วงต้นปี 2566 ของธนาคารกลางสหรัฐ (เฟด) ลดลงจากช่วงก่อนหน้าเล็กน้อย ส่งผลให้เม็ดเงินไหลกลับเข้าสู่สินทรัพย์เสี่ยงระยะสั้น
ส่วนปัจจัยภายในประเทศภาพรวมยังทยอยฟื้นตัว ประเด็นน้ำท่วมยังไม่ถึงขั้นน่ากังวล แต่ยังต้องติดตามสถานการณ์อีกระยะว่าจะรุนแรงหรือไม่ โดยยังคงมุมมองเชิงบวกต่อหุ้นกลุ่ม Domestic และ Reopening play ได้แก่ ท่องเที่ยว อาหาร ค้าปลีก ธนาคาร เป็นต้น ซึ่งได้อานิสงส์จากเศรษฐกิจขาขึ้น ส่วนกลยุทธ์เน้นถือลงทุนระยะกาลาง-ยาวหลังให้ทอยอยสะสมหุ้นเพิ่มช่วงตลาดพักฐาน